ДО 

ОБЩИНСКИ СЪВЕТ – 

К Ъ Р Д Ж А Л И 

П Р Е Д Л О Ж Е Н И Е

От инж. Мухаррем Мухаррем – Председател на 

Общински съвет – Кърджали

ОТНОСНО: Приемане на отчет за дейността на Общински 
   съвет – Кърджали, мандат 2023 – 2027 г. за периода
   от месец юли 2025 г. до месец декември 2025 г., 

   включително.


УВАЖАЕМИ ОБЩИНСКИ СЪВЕТНИЦИ,

Общински съвет е орган на местното самоуправление на територията на община Кърджали, осъществяващ своите правомощия въз основа на Конституцията на Република България, Закона за местното самоуправление и местната администрация, действащото законодателство, както и въз основа на Правилника за организацията и дейността на Общинския съвет, неговите комисии и взаимодействието му с Общинската администрация.


Съгласно правомощията си Общинския съвет през отчетния период е обсъдил и приел решения  свързани с: разпореждане с общинско имущество, общински бюджет и местните данъци и такси, управление на търговски дружества, одобряване и изменение на устройствени планове, тяхното изменение при условията и по реда на ЗУТ, кандидатстване  по  Оперативни програми,  участие в сдружения на местните власти в страната и в чужбина, образование, здравеопазване и социални дейности, утвърждаване на наредби, правилници, стратегии, програми, планове за развитие и отчети по тяхното изпълнение и други предложения с организационен характер.
За отчетния период Общинския съвет е провел 6 открити заседания. 
През отчетният период на заседанията на Общинския съвет са обсъдени и приети 133 решения.  

През отчетния период са разгледани и взети общо 37 решения по предложения за придобиване, управление и разпореждане с общинско имущество; 22 са предложенията, отнасящи се до общинския бюджет, местните такси, размера на трудовите възнаграждения и средства за работни заплати и помощи; 26 са предложенията по създаване и одобряване на устройствени планове, тяхното изменение при условията и по реда на ЗУТ; 8 са решенията, приети в сферата на образованието, културата и здравеопазването; 34  решения са взети във връзка с дейността на Общински съвет и административно, правно и информационно осигуряване; 6 са приетите решения за кандидатстване по проекти.
 

         Динамична и ползотворна беше работата на Постоянните комисии през отчетния период. Председателският съвет е провел общо 6 заседания, а Постоянните комисии са провели общо 48 заседания, на които са приети 308 становища.


В деловодството на Общинския съвет за периода са постъпили 114             преписки от граждани, физически и юридически лица, общински съветници и институции. Съгласно правомощията ни като орган на местното самоуправление са предприети конкретни действия,  за голяма част от преписките, а друга част са все още в ход на изпълнение. 
          С Решение № 129//17.07.2025 г. е открита процедура по провеждане на конкурс за избор на управител на „Ученическо хранене” ЕООД                                 гр. Кърджали.
С Решение № 206/30.10.2025 г. е одобрен кандидата за управител на 
„Ученическо хранене“  ЕООД гр. Кърджали.

С Решение № 163/26.09.2025 г. са одобрени кандидатите за членове на 

Съвет на директорите на „Пазар на производителите – Кърджали“ ЕАД,                  гр. Кърджали и с Решение № 207/30.10.2025 г. е изменено и допълнено Решение № 163 от Протокол № 8 от заседание на Общински съвет Кърджали, проведено на 26.09.2025 г.


Съгласно изискванията на чл. 24, т. 9 от Правилника за организацията и дейността на Общинския съвет и неговите комисии общинските съветници са подали 21 уведомления за неучастие в работата на съвета, поради ангажименти.

Ежемесечно Общинският съвет отпуска еднократни парични помощи на тежко болни лица, като за периода са отпуснати средства на 108 лица на обща стойност 37 400 лв.. Отпуснати са средства на 1 семейство и лица с репродуктивни проблеми на стойност 2 000 лв.
През отчетния период са отправени общо 2 питания от общински съветници, чрез Председателя на Общински съвет до Кмета на община Кърджали, на които са отговорени на заседанията на Общински съвет – Кърджали.

През отчетния период няма оспорени решения от Кмета на общината и общински съветници. 

Няма оспорени решения и от Областния управител на област Кърджали.
С Определение № 2117 от 05.11.2025 г., адм.дело 591/2025 г., Административен съд – Кърджали оставя без разглеждане подадената жалба от адв.Мария Чилова, действаща в качеството си на пълномощник на „Иновеа“ ООД гр. София, против Решение № 197/26.09.2025 г. по Протокол № 8, т. 36 от заседание на Общински съвет – Кърджали, проведено на 26.09.2025 г., с което е отменена т. 4 от Решение № 221 по Протокол № 10 от заседание на Общински съвет – Кърджали, проведено на 24.09.2024 г., като недопустима.

Чрез Административен съд – Кърджали до Върховен административен съд на Република България е подадена Частна касационна жалба от  адв.Мария Чилова, действаща в качеството си на пълномощник на „Иновеа“ ООД гр. София, против Определение № 2117 от 05.11.2025 г., постановено в производството по адм.дело 591/2025 г., Административен съд – Кърджали.

Делото във ВАС не е насрочено.

С Решение № 8933 от 20.10.2025 г. по адм.дело № 938/2025 г., постановено от Административен съд – Пловдив, реши отхвърля жалбата на П. З. и Т. Д., против чл. 53, ал. 3, т. 3 от Наредбата за администрирането на местните такси и цени на услуги на територията на община Кърджали, приета с Решение № 152 от 26.07.20918 г. на Общински съвет – Кърджали.

Чрез Административен съд – Пловдив до Върховен административен съд е подадена Касационна жалба против Решение № 8933 от 20.10.2025 г. по адм.дело № 938/2025 г., на Административен съд – Пловдив. Образувано е адм.дело № 11749 от 2025 г. на ВАС, насрочено за 28.01.2026 г.

С Разпореждане № 8419 от 04.12.2025 г. по адм. дело № 1832 от 2025 г. на Административен съд – Хасково задължава Председателя на Общински съвет – Кърджали да предостави писмена информация, придружена с доказателства, от което да е видно отменена ли е влязла в сила съдебен акт на разпоредбата чл. 53, ал. 1, т. 1, б.“б“ от Наредбата за администрирането на местните такси и цени на услуги на територията на община Кърджали.

С Определение № 8727 от 30.12.2025 г. по адм.дело № 1832/2025 г. на Административен съд – Хасково, оставя без разглеждане подадената от П. З. и Т. Д. искова молба, наименувана „жалба“ и прекратява производството по адм.дело № 1832/2025 г. по описа на Административен съд – Кърджали.
В заключение на направения анализ може да се каже, че през отчетния период Общинския съвет е бил последователен в целите и намеренията си да разреши не малка част от въпросите и проблемите на общината и нейните жители. 

Във връзка с горе изложените мотиви предлагам на Общинския съвет да приеме следното
Проект!
Р Е Ш Е Н И Е:

ПРИЕМА на основание чл.27, ал.6 от ЗМСМА и чл.108, ал.1 от Правилника за организацията и дейността на Общински съвет – Кърджали и неговите комисии, за мандат 2023 – 2027 г., отчет за организацията и дейността на Общинския съвет за  периода от м. юли 2025 г. до м. декември 2025 г. /включително/, съгласно Приложение №1.






ПРЕДСЕДАТЕЛ НА 

ОБЩИНСКИ СЪВЕТ – 

К Ъ Р Д Ж А Л И: …………………......
 



           
  /инж. МУХАРРЕМ МУХАРРЕМ /

Приложение № 1

              ОБЩИНСКИ СЪВЕТ – КЪРДЖАЛИ
 ОТЧЕТ


за дейността на Общински съвет – Кърджали                 

и неговите Постоянни комисии за периода 

от  м. юли 2025 г. до м. декември /вкл./ 2025 г.
                   мандат 2023-2027 г.
За отчетния период Общинския съвет е провел 6 открити заседания.
През отчетният период на заседанията на Общинския съвет са обсъдени и приети 133 решения. 
 


През отчетния период са разгледани и взети общо 37 решения по предложения за придобиване, управление и разпореждане с общинско имущество; 22 са предложенията, отнасящи се до общинския бюджет, местните такси, размера на трудовите възнаграждения и средства за работни заплати и помощи; 26 са предложенията по създаване и одобряване на устройствени планове, тяхното изменение при условията и по реда на ЗУТ; 8 са решенията, приети в сферата на образованието, културата и здравеопазването; 34 решения са взети във връзка с дейността на Общински съвет и административно, правно и информационно осигуряване; 6 са приетите решения за кандидатстване по проекти.
 

Във връзка със Закона за въвеждане на еврото в Република България, Закона за местното самоуправление и местната администрация, във връзка с Административнопроцесуалния кодекс и Закона за нормативните актове, Общински съвет – Кърджали актуализира част от подзаконови нормативни актове, приети от Общински съвет – Кърджали. 
· През отчетния период са приети нови нормативни документи, а именно:

- Етичен кодекс на общинските съветници в Общински съвет – Кърджали.


- Наредба  за условията и реда за вписване   на  общинските детски градини и центровете за подкрепа за  личностно развитие в регистър в Община Кърджали.
· Приети отчети и доклади: 
- Отчет   за  дейността  на   Общински   съвет – Кърджали, мандат             2023 – 2027 г. за първото полугодие на 2025 г.
- Отчет за изпълнение на решенията на Общински съвет – Кърджали 
за 2025 г.
- Годишните отчети за 2024 година на Едноличните търговски дружества със 100%  общинско участие в капитала.
- Отчет за изпълнението на бюджета и на сметките за средства от Европейския съюз /СЕС/ на община Кърджали към 31.12.2024 г.

· Приети  програми и планове: 
- Общински годишен план за социалните услуги през 2026 г. на територията на Община Кърджали.

- Годишна програма за развитие на читалищната дейност в Община Кърджали през 2026 г.  
· 
Приети решения относно проектни предложения:
- Кандидатстване на Община Кърджали по процедура чрез директно предоставяне на средства от Механизма за възстановяване и устойчивост на конкретни крайни получатели на инвестиции BG-RRP-13.009 "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги".
- Участие на Община Кърджали като партньор в проектно предложение по процедура за директно предоставяне на безвъзмездна финансова помощ BG05SFPR001-1.002 „Достъп до образование за всяко дете“ в рамките на Приоритет 1 „Приобщаващо образование и образователна интеграция“ на Програма „Образование“ 2021-2027 г.

- Одобряване на изменения в Споразумения за партньорство по предложения за изпълнение на инвестиции по процедура BG-RRP-4.023 „Подкрепа за устойчиво енергийно обновяване на жилищния сграден фонд – Етап I“, с финансиране по линия на Механизма за възстановяване и устойчивост.
· Кандидатстване за финансиране на проекти от ПУДООС. 

· Кандидатстване с проектно предложение „Изграждане на нов 
спортен комплекс - реконструкция на Стадион "Горубсо" в УПИ IV /ПИ с идентификатор 40909.117.17/, в кв.92 по плана на парк „Арпезос – Юг“, гр. Кърджали, ЕТАП I - Обслужваща сграда, спортни площадки, частично покрита трибуна и паркинг“ по Национална програма за споделено финансиране на инвестиционни спортни проекти 2025 г. към Министерство на младежта и спорта.
· Кандидатстване с проектно предложение по процедура 
BG05SFPR001-2.003 „Подкрепа за ученици с таланти“ за предоставяне на безвъзмездна финансова помощ чрез подбор на проектни предложения в рамките на Приоритет 2 „Модернизация и качество на образованието“  на Програма „Образование“ 2021 - 2027 г.

- Кандидатстване на Община Кърджали по процедура чрез директно предоставяне на средства от Механизма за възстановяване и устойчивост на конкретни крайни получатели на инвестиции BG-RRP-13.011 „Закупуване на електрически превозни средства, включително свързани зарядни станции за предоставяне на социални услуги“.
 Ежемесечно Общинският съвет отпуска еднократни парични помощи на тежко болни лица, като за периода са отпуснати средства на 108 лица и общата сума възлиза на 37 400 лв. Също така са отпуснати средства на 1 семейство и лица с репродуктивни проблеми на стойност 2 000 лв.
 
Важна страна в характеристиката на приеманите решения е тяхната законосъобразност.

 Оценка за добрата работа и взаимодействието на Общинския съвет с Общинска администрация е факта, че няма нито едно оспорено решение от Кмета на общината. 
Известно е, че своята активност общинските съветници проявяват най-пълноценно при участието си в работните органи на Общинския съвет. 
За отчетния период Постоянните комисии са провели общо 48 заседания,  на които са разгледани предложения от кмета на общината, от  председателя на Общинския съвет, от граждани, от фирми и институции и по тях са изразени 308 становища:
· Председателски съвет 


– 6 заседания;
· ПК по Бюджет и финанси 

– 5 заседания; 
· ПК по Икономическа политика 
–  5 заседания;  
· ПК по Законност и обществен ред 
–  5 заседания;   
· ПК по Устройство на територията  – 5 заседания; 

· ПК по Образование, култура 
      и вероизповедания 



–  6  заседания; 
· ПК по Транспорт и комуникации 
– 5 заседания;
· ПК по Младежки дейности и спорт 

– 2 заседания; 

· ПК по Здравеопазване и социални дейности – 5 заседания;
· ПК по Екология, бедствия и аварии

 –  3 заседания; 
· ПК по Европейски проекти и туризъм 
–  3 заседания; 
· ПК по Земеделие  




–  4 заседания;   
За отсъствие от заседания на Общинския съвет и на Постоянни комисии, възнагражденията на общинските съветници се намалят на основание чл. 23, ал.3 от правилника. 

 
Основната дейност на Общинския съвет се извършва в Постоянните комисии, където задълбочено и на експертно ниво се обсъждат предложените проекти за решения. 
В по-голямата си част предложените корекции от комисиите се приемат от вносителя. Становищата на комисиите се приемат след задълбочена дискусия и гласуване за всяко предложение. Постоянните комисии в срок разглеждат текущи предложения, жалби или препоръки от гражданите на общината. В зависимост от компетентността за решаване на поставения проблем те внасят предложения за одобряване от Общинския съвет или упълномощават Кмета на общината да предприеме необходимите мерки.  
При необходимост в заседанията на комисиите участие взимат и:  Председателят на ОбС, Кмета, Зам. кметовете, Секретаря на общината и експерти от общинска администрация.   
Общинският съвет има и две постоянно действащи комисии: „Комисия за противодействие на корупцията“ за мандат 2023-2027 г. и „Наблюдателна  комисия” за мандат 2023-2027 г..  За периода са подадени 4 /четири/ декларации по чл. 81, ал. 1 от Закона за противодействие на корупцията.
 
Практика във взаимодействието на Общинския съвет и общинската администрация е участието на общинските съветници в провеждането на търгове, конкурси и обществени поръчки.  


Съгласно чл.111 от Правилника за дейността на  Общинския съвет през отчетния период са отправени  общо 2 броя питания.

На всички отправени питания кмета на общината е отговорил в законоустановения срок.   

Уважаеми  дами и господа

общински съветници, 

Искрено се надявам и занапред да продължим да работим отговорно  и законосъобразно, без политическа конфронтация в дух на толерантност, търпимост и разбирателство за да даваме съществен принос за ефективно управление на общината, за подобряване живота на жителите и превръщането на община Кърджали  в просперираща европейска община. 

ПРЕДСЕДАТЕЛ НА 






ОБЩИНСКИ СЪВЕТ – 






К Ъ Р Д Ж А Л И: …………………………






             /инж. МУХАРРЕМ МУХАРРЕМ /

